Det første palasset ble reist i 1703, på ordre fra Kangxi-keiseren. Siste utvidelse ble fullført i 1792. Begge keiserne Kangxi og Qianlong tok mot lokale tjenestemenn og offiserer her, gikk på jakt med dem og holdt picnic sammen. Sammen med mongolske fyrster så en på hesteløp, bryting eller lyttet til mongolsk musikk. Slik pleide man relasjonene mellom den kinesiske sentralmakt og mongolske, kasakhiske, uighurske og khalkhasiske stammeledere. Utlendingar ble bare unntaksvis invitert.